***УГОВОР О НАБАВЦИ РАДОВА НА ИНСТАЛАЦИЈИ ГРОМОБРАНА***

на згрaди Центра за социјални рад за општину Кучево са Установом за одрасле и старије „Кучево"

**Закључен између:**

Наручиоца: ЦЕНТРА ЗА СОЦИЈАЛНИ РАД ЗА ОПШТИНУ КУЧЕВО

са седиштем у Кучеву, улица Светог Саве 213, ПИБ: 101278129 Матични број: 07291744, Број рачуна: 840-371667-45 ,Телефон/ телефакс: 012/852-369 кога заступа директор Слађана Марановић Николић (у даљем тексту: Наручилац)

и

ARCHIDESIGN d.o.o. Краљево ,са седиштем у Краљеву, улица Драгослава Богавца 13-4, ПИБ :105426212, Матични број: 20375841,Број рачуна: 155-16546-36 Назив банке:Чачанска банка А.Д.,Телефон:036/336 800,Телефакс: :036/336 800,кога заступа директор Владимир Крунић (у даљем тексту: извођач),

**Основ уговора:**

ЈН Број: 15/2015.

Број и датум одлуке о додели уговора: 404-2246/15-6 од 30.10.2015.године

Понуда изабраног понуђача бр. Р 27-10/15 од 27.10.2015. године

Уговорне стране констатују:

- да је наручилац на основу члана 39. Закона о јавним набавкама (“Сл.гласник РС“,бр.124/2012, бр.14/2015 бр.68/2015), Правилника о обавезним елементима конкурсне документације у поступцима јавних набавки чл.6 („Сл.гласник РС“, бр.29/2013) и Одлуке директора о покретању поступка јавне набавке мале вредности **број 404-2246/15**., спровео поступак јавне набавке мале вредности број **ЈНМВ 15/2015**, за закључење уговора, чији је предмет набавка радова на инсталацији громобрана на згрaди:

- Центра за социјални рад за општину Кучево и

- Установе за одрасле и старије „Кучево",

- да је понуђач доставио понуду бр. Р 27-10/15 дана 27.10.2015.године, која у потпуности испуњава захтеве наручиоца, налази се у прилогу уговора и саставни је део уговора.

- да је наручилац у складу са чланом 108. Закона на основу понуде понуђача и Одлуке о додели уговора бр. 404-2246/15-6 од 30.10.2015.године, изабрао понуђача за наведену услугу.

**Члан 1.**

Предмет овог уговора су набавка радова на инсталацији громобрана на згрaди:

- Центра за социјални рад за општину Кучево и

- Установе за одрасле и старије „Кучево", број ЈНМВ 15/2015

Радове из претходног става Извођач радова ће извршити својим материјалом, средствима рада и радном снагом, у складу са усвојеном понудом Извођача радова број: Р 27-10/15 дана 27.10.2015године, која је саставни део овог Уговора.

**Члан 2.**

Утврђује се да укупна вредност радова из члана 1. овог Уговора, у коју су укључени сви трошкови и попусти Извођача радова, без обрачунатог ПДВ-а износи 288.340,00 динара, ПДВ износи 57.668,00 динара, што укупно са ПДВ-ом износи 346.008,00.

Јединична цена дата у понуди и која је саставни део овог уговора је фиксна за период важења уговора и не може се мењати.

Наручилац се обавезује да јединичну цену утврђену у овом члану увећану за износ ПДВ-а, плати у року од 45 дана од дана звршетка радова која су предмет уговора и извршене примо-предаје радова.

Плаћање се врши уплатом на рачун извођача.

Извођачу није дозвољено да захтева аванс.

**Члан 3.**

Место извршење радова је зграда:

-Центра за социјални рад за општину Кучево, ул. Светог Саве 213, Кучево и

-Установе за одрасле и старије „Кучево“ у Кучеву, ул. Браће Ивковић бб.

**Члан 4.**

Радови се сматрају окончаним кад овлашћена лица Уговорних страна потпишу записник о примопредаји извршених радова.

У случају кашњења у извршењу радова, односно извршењу уговорних обавеза Извођач се обавезује да на име уговорене казне, за сваки дан закашњења изврши уплату на рачун Наручиоца у висини од 0,5% од уговорне вредности радова, а максимум 10%.

Наплата уговорене казне не утиче на право Наручиоца да захтева надокнаду штете.

**Члан 5.**

Радови започињу увођењем у посао, с тим што се као дан увођења односно започињања послова узима дан отварања грађевинског дневника.

Дан отварања грађевинског дневника одређује Наручилац уз претходно мишљење Надзорног органа.

Радове из члана 1. овог Уговора, Извођач радова је дужан да уради квалитетно према важећим стандардима и нормативима и својој понуди.

Ако Извођач у датом року не започне са радовима, наручилац може раскинути Уговор и захтевати од Извођача накнаду штете.

**Члан 6.**

**Обавезе Извођача:**

- за извођење радова обезбеди стручну радну снагу и одреди одговорног Извођача радова,

- благовремено обезбеди сав потребан материјал за извођење радова који су предмет овог уговора,

- уредно доставља Наручиоцу атесте о уграђеном материјалу и опреми,

-уговорене радове изврши савесно, стручно и квалитетно и у свему према важећим прописима, стандардима и нормама,

- благовремено и детаљно проучи инвестиционо-техничку документацију и стање на терену као и да укаже Наручиоцу на евентуалне недостатке у документацији,

-води уредно грађевинску документацију,

- предузме мере за сигурност грађевине, радова, опреме, материјала, радника, пролазника и околине за време од почетка извођења радова до обављеног техничког пријема од старне Наручиоца,

- да предузме мере техничке заштите за ову врсту радова ,

- сву евентуалну штету која настане према трећим лицима и ставрима као и на објекту у изградњи, отклони или надокнади о свом трошку ,

- по завршетку радова повуче са градилишта своје раднике, уклони преостали материјал, опрему и средства за рад које је користио у току рада,

- благовремено извести Наручиоца о завршетку радова и исте преда Наручиоцу,

- изврши и друге обавезе које проистичу из овог Уговра.

**Члан 7.**

Извођач је дужан да поступи по свим основним примедбама и захтевима Наручиоца.

Примедбе и захтеви су основани ако имају за циљ испуњење уговорних обавеза.

За свако одступање од уговорених услуга, Извођач мора да има писмену сагласнот Наручиоца.

**Члан 8.**

Извођач ће одмах по завршетку радова позвати Наручиоца да изврши пријем изавршених радова- инсталација громобрана.

Овлашћена лица уговорених страна, сачиниће записник и примопредају извршених радова и оверити га својим потписом.

Уколико се уоче недостаци након извршења радова, која су предмет овог уговора, они морају бити записнички констатовани.

Извођач радова је дужан да отклони записнички констатоване недостатке, у року од 7 дана од дана сачињавања записника. Уколико, Извођач прекорачи остављени рок за отклањање недостатака, Наручилац има право да умањи плаћање уговорене цена услуга до 10% и да ангажује другог извршиоца , а на терет Извођача.

**Члан 9.**

**Обавезе Наручиоца:**

- да преда сву потребну документацију за извођење радова – на инсталацији громобрана на згрaди Центра за социјални рад за општину Кучево и

Згради Установе за одрасле и старије „Кучево"

- обезбеди све потребне прикључке за несметано изођење радова (струја и др.)

- омогући рад Извођачу у смислу дефинисане динамике извршење радова(пре и по подне радним даном и викендом) на основу предходног договора

- да редовно и у складу са одредбама овог уговора врши плаћање изведених радова.

-изврши плаћање уговорене цене у складу са чланом 2. Овог Уговора.

**Члан 10.**

Рок извршење услуга је до 20 дана од дана увођења у посао.

Гаранција за наведе услуге из члана 2. овог уговора износи 24 месеци од дана пријема извршених радова.

У гарантном року Извођач је обавезан да на свој терет отклони све недостатке на изведеним радовима који су настали услед тога што се Извођач није држао својих обавеза у погледу квалитета радова и материјала.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 11.**

**Средство финансијског обезбеђења за добро извршење посла -** Изабрани понуђач се обавезује да у тренутку закључења уговора, преда наручиоцу **бланко сопствену (“соло“) меницу**, за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде са ПДВ-ом. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за добро извршење посла је 60 (шездесет) дана дужи од истека рока: отварање понуде за коначно извршење о б а в е з е . Ако се за време трајања уговора промене рокови за извршење уговорне обавезе, важност м е н и ц е за добро извршење посла мора да се продужи. Поднета меница не може да садржи додатне услове за исплату, краће рокове, мањи износ или промењену месну надлежност за решавање спорова. Наручилац ће уновчити меницу дату уз понуду уколико: понуђач након истека рока за подношење понуда повуче, опозове или измени своју понуду;***.***

Изабрани понуђач се обавезује да у тенутку примопредаје радова јавне набавке преда наручиоцу **бланко сопствену (“соло“) меницу**, за отклањање грешака у гарантном року, **у износу од 10 % од укупне вредности уговора са ПДВ-ом**, у корист Наручиоца, која мора бити евидентирана у Регистру меница и овлашћења Народне банке Србије а као **доказ** понуђач уз меницу доставља важећу Потврду пословне банке да је достављена меница заведена у Регистар меница и овлашћења НБС, у складу са Одлуком о ближим условима, садржини и начину вођења Регистра меница и овлашћења („Сл.гласник РС“ 56/11) са клаузулом „ без протеста” , роком доспећа „ по виђењу” и **роком важења 30**

**( тридест )дана** дужим од уговореног гарантног рока.Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Меница из става 3. овог члана ће бити активирана у случају неотклањања кварова, грешака и недостатака од стране Извођача радова у гарантном року из члана 11. став 3. овог уговора.

**Члан 12.**

Уговор се закључује а одређено време , односно односно 12 месеци од дана закључења уговора.

Утрошком планираних средстава Наручиоца за предметну набавку по овом Уговору, која су утврђена у члану 2. Уговора, или протеком рока на који је закључен, овај Уговор престаје да важи.

За све што није предвиђено овим Уговором , примењиваће се одредбе Закона о облигационим односима.

**Члан 13**

Све евентулане спорове који настану из или поводом овог уговора уговорне стране решаваће споразумно. Уколико спорови између наручиоца и понушача не буду речешни споразумено биће надлежан Привредни суд.

**Члан 14**

Овај уговор ступа на снагу даном потписивања обе уговорне стране и траје до коначне реализације.

**Члан 15**

Све измене и допуне овог уговора вршиће се Анексом уговора уз сагласност обе уговорне стране.

**Члан 16.**

Овај уговор је сачињен у 4 (четири ) истоветна примерка, од којих свакој уговорној страни припадају по 2 (два) примерка.

**ИЗВОЂАЧ РАДОВА НАРУЧИЛАЦ**

 **Центар за социјални рад за**

 **општину Кучево**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Директор Слађана Марановић Николић**